ועדת הכספים, כנסת 25, פרוטוקול מספר 31, 2023-01-16 00:00

משה גפני: אנחנו עוסקים בסיוע לענף גידול הבטטות בעקבות משבר נגיף הקורונה

משה גפני:  יש מכתב שקיבלתי מגיא דוד עם פירוט הבעיה הזאת

משה גפני:  גיא, בבקשה תסביר לוועדה מה הבקשה שלך

גיא דוד: 	ענף הבטטות בישראל חווה טלטלות קשות – מקורונה לשנת שמיטה, ומשנת שמיטה - -      

משה גפני: מה הם הסכומים שמגלגל ענף הבטטות?     

גיא דוד: אני לא יודע לאמוד את זה, זה משתנה לשנה לשנה, אבל כ-12,000 דונם, נכון ללפני שנה, מניבים סדר גודל ממוצע של 60,000,65,000 טון גולמי, כשממנו יש לגזור איזה שהוא אחוז פחת מסוים

גיא דוד:  מרבית התוצרת משווקת בתוך הארץ

משה גפני: אין ייבוא של בטטות?     

גיא דוד: אין ייבוא של בטטות

שרן השכל: במגזר החרדי, בגלל שנת השמיטה ניסו לייבא אבל לא הצליחו

משה גפני: על כמה כסף אנחנו מדברים? על איזה סדרי גודל מדובר?     

אילנה דרור: מדובר על מחזור של 35 מיליון שקל בשנה

גיא דוד: אני מכיר מספר אחר

משה גפני: מה אתה מכיר?     

גיא דוד: עולה לנו לגדל סדר גודל של 2

גיא דוד: 20,2

גיא דוד: 30 למיקס, שזה תחשיב הגידול של משרד החקלאות

ינון אזולאי: כמה זה יוצא סך הכל?         

גיא דוד: אם אתה מדבר על סדר גודל של כ-50,000 טון, אתה מדבר על משהו כמו 130 מיליון שקל רק עלות

גיא דוד:  אני לא מכיר את הנתון של ה-30 מיליון, אין לי מושג מאיפה הוא

צביקה כהן: אנחנו מייצרים בין 50,000 ל-60,000 טון

צביקה כהן:  אם עלות הייצור היא 2

צביקה כהן: 5 שקל והמחיר שהחקלאי יכול לקבל נע בין ארבע לארבע ומשהו שקל, אז אנחנו באזור ה-150 מיליון שקל ערך ייצור

משה גפני: מה זה ה-35 מיליון?     

צביקה כהן: יכול להיות שהיא התייחסה לסיפור של התעשייה

צביקה כהן:  השוק המוסדי בבטטות מהווה 35%, אחוז מאוד גדול

צביקה כהן:  כשזורעים בטטות יוצאות גם גדולות וגם קטנות

צביקה כהן:  אני מקבל הוראה לא לקנות בטטה גדולה

צביקה כהן:  הבטטות הגדולות הולכות לשוק המוסדי

ינון אזולאי: אגב, הייתם פה בדיון בשנה האחרונה, נכון?     

שרן השכל: זה כבר דיון שלישי שאני מגיעה אליו

גיא דוד: שורש הבטטה הוא חבלבל שמייצר כל הזמן בטטות, לכן הבטטה האחרונה שהוא ייצר בסמוך למועד האסיף תישאר קטנה והבטטה הראשונה שהוא ייצר היא הכי גדולה

גיא דוד:  הירקוניות, הסופר מרקטים דורשים גודל שנע בין 150 גרם לכ-650,700 גרם

גיא דוד:  הגדלים מעל וסוגי הב' בתוך התחום הזה הולכים לשוק מוסדי, אם זה קייטרינג, בתי קפה, אולמות אירועים

משה גפני: גם תעשייה?     

גיא דוד: כן, בוודאי

משה גפני: השוק המוסדי הוא 35%?     

גיא דוד: סדר גודל

משה גפני: 	השאר מיועד לצרכנים המקומיים?         

גיא דוד: כן, מה שאתה רואה ב"אושר עד", ב"יש חסד" ובעוד רשתות

גיא דוד:  בתקופת הקורונה הדרך לצרוך את התוצרת הייתה אך ורק דרך הרשתות כי השווקים היו סגורים, ואז הרשתות פנו אלינו כדי שנגדיל את הייצור

גיא דוד:  הבעיה היא שהם רצו לקבל רק את הבטטה עד 650 גרם, לא עד 900 גרם

גיא דוד:  ניסינו בכל מיני ורסיות לשווק את אותן בטטות עד 900 גרם ולא הצלחנו

גיא דוד:  כשניסינו משלוחים עד הבית זה היה סוג של כוסות רוח למת

גיא דוד:  בסוף התחלנו לזרוק

גיא דוד:  תוצרת שאתה מאחסן טובה לשבוע-שבועיים

גיא דוד:  אין אפשרות לשמר קדימה, בטח לא בטטה שזה גידול חד עונתי שאתה עושה פעם אחת לכל השנה

משה גפני: מי לא קנה מכם בתקופת הקורונה? המוסדיים לא קנו?     

גיא דוד: הם היו סגורים

שרן השכל: מלונות, מסעדות, הכל היה סגור

ולדימיר בליאק: מה היכולת לשמר?     

גיא דוד: ברגע שאנחנו אוספים מהאדמה אנחנו יודעים לשמר אותה בקירור לאורך שמונה-תשעה חודשים, אבל בשנייה שהוצאנו מהמקרר והפכנו אותה באמבטיית השטיפה של בית האריזה, מאותו רגע - -      

ולדימיר בליאק: זאת אומרת, אם אתה מפשיר אתה לא יכול - -     

גיא דוד: זאת לא הפשרה

גיא דוד:  אם אני בא לנקות בטטה מלכלוך מסוים והיא פצועה או חולה היא תדביק את כל מי שבאמבטיה וחיי המדף יתקצרו לשבוע, 10 ימים

גיא דוד:  ככל שאנחנו נכנסים לתקופת האחסון כך חיי המדף פוחתים ומה שלא נמכר באותו יום פשוט נזרק

משה גפני: לאורך כמה זמן אתה מעריך שהפסדתם על התוצרת הזאת?     

גיא דוד: 	בשנה הראשונה של הקורונה זה היה אסטרונומי

גיא דוד:  אחרי שפנינו לקרן נזקי טבע הגיע תורג'מן לבית האריזה

גיא דוד:  כשהוא ראה את הקטסטרופה הוא אמר שזה לא בתחום אחריותו והמליץ לנו להביא שמאי כדי להתחיל לתעד כי היה מדובר באסון בטטה

צביקה כהן: 	החקלאות בקורונה לא נסגרה

צביקה כהן:  מי שנפגע בקורונה היו גידולים ספציפיים

משה גפני: למה החקלאות לא נפגעה?     

צביקה כהן: כי בקורונה אכלנו יותר

צביקה כהן:  מי שנפגעו בעיקר הם שני סוגים של גידולים: גידולי הייצוא  וגידולים שהבסיס שלהם הוא יותר השוק המוסדי ולא יכולים לעשות הסבה

צביקה כהן:  את תפוח האדמה אם לא אכלנו במסעדה אכלנו בבית, אבל בבטטה לא יכולנו לאכול בבית את ה-900 גרם כי לא מכרו לנו וזרקו אותה לפח

משה גפני: האם חוץ מהבטטה יש עוד משהו?     

צביקה כהן: בשוק המוסדי פחות

צביקה כהן:  יש משהו שדומה לו בייצוא, אם זה תבלינים, דגי נוי, פרחים, גידולים יחסית קטנים

משה גפני: לא ניסו לפצות אותם?     

צביקה כהן: אנחנו עושים מסלולים ירוקים לחקלאות, כי החקלאות לא יכולה להיות מפוצה כמו כל מוצר אחר

צביקה כהן:  כשמס רכוש עשה מסלולי פיצוי לקורונה ובאתי ואמרתי לאמיר דהן: בוא נעשה מסלול ירוק לחקלאות, אז הוא אמר לי: צביקה, אין מסלולים ירוקים, יש מסלול אחד

ינון אזולאי: אמרת את זה גם פה בוועדה

צביקה כהן: נכון

צביקה כהן:  המסלול האחד הזה לא מתאים לחקלאות

צביקה כהן:  המסלול הזה היה מסלול שמתאים להוצאות קבועות

ולדימיר בליאק: על איזה מסלול אתה מדבר?     

צביקה כהן: מסלול הקורונה הרגיל

ולדימיר בליאק: של ההוצאות הקבועות?     

צביקה כהן: כן

צביקה כהן:  הבעיה בחקלאות היא ההוצאה השוטפת, כי אתה שם בטטה באדמה, שם מים, יש לך עובדים זרים

ולדימיר בליאק: למה בהגדרה של רשות המסים היא לא יכולה להיחשב כהוצאה קבועה?      

צביקה כהן: רשות המסים נתנה פיצוי עבור הוצאות קבועות שלא התאים לחקלאות

ולדימיר בליאק: למה אני שואל? כי באוגוסט 2020 רשות המסים שינתה גישה, היא התחילה לחשב חלק מההוצאות הקבועות כהוצאה שוטפת

צביקה כהן: הם לקחו אחוז מסוים מהמחזור שהיה בהתאם להוצאות הקבועות

צביקה כהן:  כל ההוצאות בחקלאות מתות

צביקה כהן:  אפילו לעובדים הזרים, שזאת הוצאה קבועה, אתה משלם כדי שלא ילכו הביתה

צביקה כהן:  בחנות נעלים, למשל, העובד שיצא לחל"ת קיבל מהחל"ת כך שהפגיעה של החנות הייתה השכירות והארנונה שאלו הוצאות קבועות

צביקה כהן:  בחקלאות הוא שילם על הכל, הכל הלך לו

צביקה כהן:  בתחילת הקורונה היו שני ענפים שמצאנו אותם הכי פגועים: התבלינים והפרחים

צביקה כהן:  משרד האוצר הצליח לייצר לנו 30 מיליון שקל ואנחנו תמכנו בשני הענפים האלה על ההתחלה של הקורונה

משה גפני: מה עם הבטטה?     

צביקה כהן: 	הבנו שיש לנו עוד חמישה-שישה גידולים קטנים יחסית שנפגעו מהקורונה, אחד מהם זה הבטטה

צביקה כהן:  הכנו עבודה שהצגנו למשרד האוצר, אבל התחלפה הממשלה וזה לא הסתייע

צביקה כהן:  היו פה דיונים על כך שצריך לייצר סכום מסוים לגידולים הנוספים שנפגעו וזה לא צלח

משה גפני: במרץ היה דיון בוועדה עם אלכס קושניר

גיא דוד: 	חיובי

משה גפני: ומה קרה?     

גיא דוד: הגענו לוועדה והסברנו שהבטטה לא עמדה בקריטריון של האוצר בגלל שהשנה שלנו היא לא קלנדרית פר הוצאה, אנחנו עובדים פר דונמים

גיא דוד:  אלכס קושניר הסכים להכיר לנו בזה ושלח את אילנה לעשות עבודת חקר, אבל עד שאילנה הצליחה לגייס את כל הנתונים הנדרשים הממשלה התפרקה

גיא דוד:  בממשלה הקודמת שהייתה, שאז היה באוצר מורגנשטיין ובחקלאות היה מועמר, הגענו לישיבה אצל ישראל כץ ונאמר לנו חד משמעית שצריך לסייע, רק שאז נפלה הממשלה

אליהו דלל: מה הבטיחו לכם?     

גיא דוד: הבטיחו לנו שיפצו אותנו כמו שפיצו את הענפים האחרים

גיא דוד:  אתה יכול להרים טלפון עכשיו לשר ישראל כץ, הוא יגיד לך את זה

גיא דוד:  יש חקלאים שלא שרדו

גיא דוד:  אנחנו בירידה מתמדת של הגידול

גיא דוד:  עכשיו התפרסמו נתונים שיווקיים של שנה שעברה - מחציתם שייכים לעונה הבאה - שמראים על ירידה של קרוב ל-20% במועצת הצמחים

גיא דוד:  זה משהו לא נורמאלי, חייבים לעצור את זה

משה גפני: צביקה, מה אתה מציע לעשות? זה משהו קפקאי

משה גפני:  אין ויכוח שצריך לפצות אותם?     

צביקה כהן: שמתי עבודה מסודרת שהכנו באמצע 2021, ולא מדובר רק על בטטות, יש עוד גידולים

משה גפני: מה עוד?      

צביקה כהן: יש דגי נוי, יש סלרי

צביקה כהן:  כל הסלרי הלך לרוסיה

גיא דוד: דגי נוי זה תחום קטן מאוד, הוא כמו פרחים

אליהו דלל: מי צריך לאשר את ההמלצות שלכם?     

משה גפני: האוצר

אליהו דלל: על איזה סכום מדובר?     

גיא דוד: 42

גיא דוד: 8 מיליון

משה גפני: האוצר, בקשה

גלעד קריב: כמו שצביקה אמר, ענפי החקלאות הוגדרו כענפים חיוניים שפעלו במהלך הקורונה

גלעד קריב:  כחלק ממענקי הקורונה הענפים החקלאיים זכאים למענקים האלה והם יכולים להגיש בקשה לפי הקריטריונים

גלעד קריב:  הקריטריון הוא לפי הפדיון של החקלאי

גלעד קריב:  לפני שנה-שנה וחצי התחילו לפנות אלינו ענפים יחד עם העבודה של משרד החקלאות

גלעד קריב:  היו על זה כמה דיונים ברמת אגף תקציבים, והנושא הזה גם עלה בזמנו ללשכת מנכ"ל

גיא דוד: אגב, יושב כאן חנוך שנכח באותה פגישה אצל ישראל כץ, הוא יכול לאשר את הדברים

גלעד קריב: אני לא מכיר פגישה אצל ישראל כץ

גיא דוד: כי לא נכחת

חנוך דב מילביצקי: אני מאשר, זה אכן היה ככה

גיא דוד: הובטח שישלמו

גלעד קריב: לא קיבלנו מלשכת השר איזו שהיא התחייבות להקצות מענקים

גלעד קריב:  מבדיקה של הענפים החקלאים שצביקה דיבר עליהם עולה שהפדיון שלהם לא ירד או נפגע

גלעד קריב:  זה נכון שבשוק המוסדי הייתה ירידה, אבל הם עדיין מכרו לשוק הקמעונאי והפדיון שלהם לא ירד

גלעד קריב:  יש גופים חקלאיים שיש להם כמה סוגים של גידולים שיכול להיות שחלק מהגידולים נפגעו וחלק גדלו כך שברמת הפדיון שלהם הם לא נפגעו

משה גפני: 	מי צריך להגיד האם יש הפסד, האם יש עלייה, האם עסק עובד בסדר? מי צריך להגיד את זה?     

אליהו דלל: גם מי בודק את זה?     

משה גפני: מי קובע? מי אומר לכם שיש הפסדים או יש רווחים?     

גלעד קריב: עמדת המשרד היא שאין מקום להקצות מסלולים ייעודיים לענפים ספציפיים

גלעד קריב:  בדיון שהיה בוועדת הכספים בחודש מרץ שנה שעברה עמדת שני המשרדים הייתה שאין מקום להקצות - -      

משה גפני: מה זה "עמדת שני המשרדים"?     

גלעד קריב: עמדת משרד האוצר ועמדת משרד החקלאות

צביקה כהן: לא נכון

אליהו דלל: בדקתם את העבודה שנעשתה על ידי החקלאים?     

משה גפני: שמענו עכשיו מה שאומרים מגדלי הבטטות

משה גפני:  מי אומר לך שהם מפסידים, שבתקופת הקורונה הייתה אצלם התמוטטות כלכלית וצריך לסייע להם או שהם לא מפסידים כי יש כל מיני גידולים שמאזנים את זה? מי אומר לכם את זה? אתה לא חקלאי וגם לא משרד החקלאות, אתה האוצר

משה גפני:  מי אומר לך?     

אליהו דלל: יש מסמך של משרד החקלאות

משה גפני: לשם אני רוצה להגיע

גלעד קריב: 	הדיונים שהיו לפני בערך כשנה היו ביחד עם גורמי המקצוע במשרד החקלאות, עם צביקה ומועמר, על בסיס העבודה המקצועית שהם הכינו

חנוך דב מילביצקי: הוא אומר פה שלא, הוא אומר ההיפך

משה גפני: 	צביקה ומועמר, מה עמדתכם בעניין?      

גלעד קריב: 	אני לא חושב שצביקה ומועמר היו בוועדה במרץ

גלעד קריב:  המשנה למנכ"לית שהייתה טענה שאין מקום להקצות

מיכאל ביטון: לפעמים המנכ"ל לא נתן לסמנכ"ל להגיד מה הוא חושב במשך שנה אז על מה אתה מדבר? היו גם כאלה שפעלו בניגוד לעמדת הדרג המקצועי במשרד במלא נושאים

מיכאל ביטון:  המצב של ענף הבטטה הוא בטטה, הוא על הפנים

מיכאל ביטון:  איך יודעים את זה? כי תראו מי בא לדיון

מיכאל ביטון:  כשיש נושא חשוב או נושא תקשורתי באים הרבה אנשים, אבל כשיש נושא לא תקשורתי ולא חשוב אנשים לא באים

מיכאל ביטון:  הרייטינג של הבטטה הוא על הפנים

מיכאל ביטון:  אתם צריכים לגדל דור חדש שמוקיר את הבטטה

מיכאל ביטון:  צריך לעזור להם כי משבר החקלאות הוא אדיר

מיכאל ביטון:  אני, היושב ראש, אם הייתי במקומך הייתי עושה סדרה דחופה של דיונים על המשבר בענף החקלאות, גם בהטלה וגם בצומח

מיכאל ביטון:  פה יש מקרה פרטי של הזנחה רבת שנים שאפשר באופן ספציפי לעשות בו תיקון

מיכאל ביטון:  יש פה טענה לפגיעה ממוקדת, אפילו עם בסיס משפטי נגד המדינה

מיכאל ביטון:  הם מכינים עתירה נגד המדינה על העוול הזה, אבל אז המדינה תדון איתם שנה-שנתיים ותגיע איתם לפשרה על 20 או 30 מיליון שקל

מיכאל ביטון:  אפשר לעשות את הפשרה הזאת היום, אפשר להקל עליהם כדי לשמור על הענף הזה

מיכאל ביטון:  המדינה החזירה לעצמה עכשיו מלא מענקי קורונה, היא קיבלה כמה מיליארדים החזרים, לכן היא יכולה מול ההחזרים האלה לפתור בעיות היסטוריות שנולדו בתקופה הזאת

מיכאל ביטון:  אם אנשי החקלאות נותנים המלצה לסייע, האוצר לא צריך לבלום כי יש לו את מקורות המימון לתקופה מיוחדת

מיכאל ביטון:  הממשלה הייתה נדיבה בקורונה, היא פתחה את הכיס לרבים, לכן היא יכולה לפתוח את הכיס גם לבטטה

מיכאל ביטון:  צריך לפתור את הבעיה הזאת ספציפית ולקיים סדרת דיונים

מיכאל ביטון:  דיון על מצב החירום בחקלאות בוועדת כספים זה צו השעה עוד לפני חוק ההסדרים, עוד לפני תקציב המדינה, כי המצב קשה מאוד

אליהו דלל: אני מסכים עם כל מילה של חברי ביטון

אליהו דלל:  החקלאות זה לא דשא סינתטי

אליהו דלל:  החקלאות שומרת על המדינה, שומרת על נכסי המדינה, על קרקעות המדינה, לכן המדינה צריכה לשלם להם

אליהו דלל:  אני חושב שצריך לבחון את ההמלצות של משרד החקלאות ולסייע

שרן השכל: יושבים פה שני אנשים יקרים שההורים שלהם היו חקלאים

מיכאל ביטון: זה נדיר שצעירים עושים חקלאות

שרן השכל: האבות של טל ושל גיא הלכו לעולמם בשנתיים האחרונות ועד הרגעים האחרונים הם היו בשדות, יום יום משגיחים על מה שקורה בשדה עצמו, לא באיזה משרד

שרן השכל:  אני חושבת שזה מה שעבר לדור שלהם ומה שהם יעבירו ומעבירים לילדים שלהם

שרן השכל:       עצוב לי להיות בדיון שלישי על הנושא

שרן השכל:  מדובר על משהו שנמתח המון זמן

שרן השכל:  דווקא בעולם של החקלאים יש פוליטיקה יותר גדולה מהפוליטיקה, יש מאבקי כוחות בפנים

שרן השכל:  בגלל מאבקי הכוחות הפנימיים והפוליטיקה הפנימית לא מוכנים להביא נתונים או תוקעים את הנתונים

שרן השכל:  אני חושבת שכל עוד הם מוכיחים שיש הפסד וגם יש שלושה שרים שאמרו שהם נדרשים לקבל מענקים – בואו, הגיע הזמן לשחרר את הדבר הזה

שרן השכל:  אני לא מדברת ספציפית עליהם, אני מדברת על ענף שלם, לדעתי על כמה מאות חקלאים או עשרות חקלאים בתוך התחום הספציפי הזה

שרן השכל:  אולי הגיע הזמן סוף כל סוף לקבל הכרעה בעניין הזה כי זה נמתח המון זמן

חנוך דב מילביצקי: גלעד, אתה מגיע לדיון היום עם המלצה שלילית, כשיש מסמך של משרד החקלאות שאומר ההיפך ממה שאתה אומר

חנוך דב מילביצקי:  למה הבירור הזה לא מתבצע קודם? למה לא מגיעים מוכנים? איך אתה בתור נציג אגף תקציבים בא עם הדבר הזה לוועדה?     

גיא דוד: 	יש איזו שהיא אווירה רעה בחקלאות, אווירה כללית שאני לא רוצה לייחס רק לגוף פוליטי כזה או אחר

גיא דוד:  אנחנו רואים שממוצע הגילאים הוא 63, כאשר בשנה הבאה הוא לא יהיה 64, הוא יקפוץ ל-66,67

גיא דוד:  מי שיוצא ממעגל הייצור אינו חוזר

גיא דוד:  אנחנו היום עומדים בפני פתחה של עונה נוספת, כשכבר בעונה הזאת אנחנו רואים ירידה של כ-15%,20%

גיא דוד:  המשמעות היא שאנשים אחראיים לא יסכימו לסכן עוד מעבר למה שיש להם ויאלצו לצמצם את שטחי הגידול, דבר שיגרום למחירים לעלות

גיא דוד:  אסור לנו לתת לזה לקרות

גיא דוד:  מה שהיום כסף קטן כפיצוי, מחר זה כסף גדול על המדף

גיא דוד:       יש בעיה כללית בחקלאות

גיא דוד:  לפני כשבועיים, כשנפגשתי עם מיכאל ביטון כאשר העניקו לי צעיר חקלאי מבטיח, בתור בדיחה אמרתי שזו לא חוכמה כי זה כמו לומר שזאת הבת הכי יפה שלי כשיש לי רק בת אחת

גיא דוד:  הייתי שמח שיקיימו דיונים בשאר הסוגיות

מיכאל ביטון: יפה שאתה מדבר על הענפים האחרים

משה גפני: 	בישיבה במרץ אמרה אירנה אטינגר, המשנה למנכ"ל משרד החקלאות, שכמו ענף הבטטות יש ענפים אחרים שטוענים, וחלקם בצדק, שהם נפגעו, ושמשרד החקלאות בזמנו הציג בפני משרד האוצר מתווים שונים לפיצויים שונים אבל בסוף מה שהוחלט זה ללכת על פיצוי לענפים מוטי ייצוא - התבלינים והפרחים

משה גפני:  סיכם יושב ראש את הדיון בכך שהוא ביקש נייר ממשרד החקלאות לגבי הנושא של הפיצוי למגדלי הבטטות כדי לשבת עם משרד החקלאות ומשרד האוצר על מנת לראות אם יש הצדקה לפיצוי

משה גפני:  בא משרד החקלאות ואומר עכשיו שיש לו נייר

צביקה כהן: זה אותו נייר

משה גפני: הנייר הזה אומר שמגדלי הבטטות זכאים לפיצוי

מיכאל ביטון: החזירו לאוצר מעל מיליארד שקל ענקי קורונה, תקציב שהם לא תכננו נכנס בחודשים האחרונים

משה גפני: 	החקלאים הם אנשים שמשקיעים את כל כולם בחקלאות ובלעדיהם אין ביטחון, אין את הנושא החברתי-כלכלי

משה גפני:  אתם יכולים להגיד שירדו מגדלי הבטטה, שלא תיתנו להם, אבל זה לא בסדר

משה גפני:  הוועדה כאן מבקשת לתת פיצוי למגדלי הבטטות בהתאם לנייר של משרד החקלאות

משה גפני:  אמרה המשנה למנכ"ל שיהיה נייר

משה גפני:  אני רוצה תשובה בתוך שבוע, אחרת אקיים עוד דיון ואולי נחליט שמה שמשרד החקלאות אומר לא מתחשבים בו ושאתם מחליטים

משה גפני:  אתם יכולים לבוא ולהגיד: אנחנו מורידים עכשיו את הבלו על הדלק ואין לנו כסף לתת למגדלי הבטטות, שזאת גם אמירה, אבל המציאות הזאת היא מציאות שאנחנו לא יכולים להסכים איתה

משה גפני:  אנחנו גם לא יכולים להסכים להתנהלות הזאת

משה גפני:  אנחנו דורשים פיצוי למגדלי הבטטות

משה גפני:  אין ספק שהאנשים נפגעו, שהחקלאים האלה נפגעו בקורונה, לכן מגיע להם פיצוי

משה גפני:  תחליטו על סדר גודל  של פיצוי

משה גפני:  אני רוצה תשובה בתוך שבוע

משה גפני:  אם לא תהיה תשובה או שתהיה תשובה שלילית, נחליט מה אנחנו עושים עם הדבר הזה

גיא דוד: אני מקבל כרגע הרבה ווטסאפים ממגדלים שאומרים שהם אנשים שמשלמים מיליוני שקלים מס הכנסה כל חייהם ושבחיים הם לא ביקשו סיוע מהמדינה

גיא דוד:  צריך להבהיר שהאנשים האלה הם אנשים  גאים ומבחינתם בקשת עזרה משולה לסוג של נזקקות וחסד וזה גבול אדום לעבור אותו

גיא דוד:  הם ביקשו להבהיר שזה פשוט אבסורד שכשהם פעם פונים לעזרה מוצדקת אנשים עושים את כל מה שניתן לעשות כדי לא להצדיק את העזרה

גיא דוד:  מה שיקרה זה שאותם אנשים יחדלו מלעסוק במקצוע

גיא דוד:  אולי אותך זה פחות מעניין או יותר מעניין אבל את החברה זה מעניין מאוד

גיא דוד:  הם מבקשים ממני להסביר שוב שכל שר שהייתי אצלו, כולל קובי שהיה באותה פגישה, אמר שמגיע לנו ומפאת טלטלות השלטון הדברים נפלו בין הכיסאות

גיא דוד:  אנחנו עומדים על כך שנקבל את מה שמגיע אלינו, אחרת לא נוכל להמשיך לעסוק בתחום וחבל לנו ולכל שאר עם ישראל

גיא דוד:       	לא ייתכן שעמדת גורמי המקצוע לא תישמע

גיא דוד:  כשביקשנו לקבל איש מקצוע, קיבלנו איש שהתמנה לתפקיד מספר חודשים או שבועות לפני כן ולא היה לו רקע והכשרה

גיא דוד:  מיותר לציין שזאת הייתה משרת אמון, שזה היה איש פוליטי

גיא דוד:  גם לדיון הזה לא קיבלנו אנשי מקצוע, שזה דבר שהוא מבחינתי לא ראוי ולא מתקבל על הדעת

משה גפני: מה לא קיבלתם?     

גיא דוד: 	פניתי בשביל לעדכן את אנשי המקצוע בליקויים שונים

משה גפני: 	איזה אנשי מקצוע?     

גיא דוד: ממשרד החקלאות

משה גפני: משרד החקלאות פה

גיא דוד: לפגישה עם קושניר הם לא הגיעו, לא נתנו להם להשמיע את קולם

גיא דוד:  איך מקבלים החלטות בלי לשמוע אנשי מקצוע?      

משה גפני: אנחנו רוצים שמגדלי הבטטות ימשיכו להיות חקלאים, ימשיכו לגדל את הבטטות, אנחנו רואים בזה חשיבות רבה

משה גפני:  אין ספק שאנשי המקצוע אומרים שצריך לפצות אותם

משה גפני:  תשבו עם משרד החקלאות על גודל הפיצוי ובתוך שבוע תתנו לי תשובה מה אתם מתכוונים לעשות

משה גפני:  הם חייבים לקבל פיצוי

משה גפני:  לא יכול להיות שמדינה מתוקנת תעמוד מנגד, כשברור לחלוטין על פי מה שקבעו אנשי המקצוע שהם איבדו את כלכלתם, הם איבדו את פרנסתם

משה גפני:  את מה שעשינו בענפים אחרים אנחנו צריכים לעשות גם עכשיו

משה גפני:  כמו שאמרו פה החברים, יש עכשיו כסף שחזר לאוצר ממענקי הקורונה, ייעדו כסף לפיצויי קורונה שלא בהכל השתמשו

משה גפני:  אנחנו מבקשים בתוך שבוע לקבל תשובה

משה גפני:  החלטת ועדת הכספים, בעקבות מה ששמענו מאנשי משרד החקלאות, היא שיש לפצות את מגדלי הבטטות

משה גפני:  אנחנו מבקשים מכם בתוך שבוע לקבל החלטה מה הוא הפיצוי שיינתן למגדלי הבטטות

מיכאל ביטון: חזק וברוך

גיא דוד: אני רוצה להודות לכולם     

משה גפני: תודה רבה, הישיבה נעולה